

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 23.12.24

Δελτίο Τύπου

Ο Δήμαρχος Λευκάδας, κ. Ξενοφών Βεργίνης, σήμερα, συνοδευόμενος από τον Αντιδήμαρχο Νίκο Λάζαρη, επισκέφθηκε το Γενικό Νοσοκομείο Λευκάδας και συναντήθηκε με τον Διοικητή του Νοσοκομείου κ. Ιωάννη Μπάκαβο. Κατά τη διάρκεια της επίσκεψης, αντάλλαξαν θερμές ευχές για τις εορτές και συζήτησαν θέματα κοινού ενδιαφέροντος, που αφορούν τον Δήμο Λευκάδας και τη λειτουργία του Νοσοκομείου.

Στη συνέχεια, ο Δήμαρχος και ο Αντιδήμαρχος, συμμετείχαν στην εορτή που διοργανώθηκε προς τιμήν της κας Αντωνίας Ξηρομερίτη, Διευθύντριας Νοσηλευτικού Προσωπικού, και του κ. Γεωργίου Περδικάρη, Διευθυντή Διοικητικής Υπηρεσίας, οι οποίοι συνταξιοδοτούνται. Στην εορτή συμμετείχε και ο Βουλευτής κ. Αθανάσιος Καββαδάς.

Βουλευτής και Δήμαρχος εξέφρασαν την εκτίμησή τους για την πολυετή και πολύτιμη προσφορά των δύο στελεχών στις υπηρεσίες υγείας και ευχήθηκαν καλή συνέχεια στη νέα τους πορεία.

Από τον Δήμο Λευκάδας